Σαν Κριστόμπαλ (ηφαίστειο)

Το Σαν Κριστόμπαλ είναι το ψηλότερο και πιο ενεργό στρωματοηφαίστειο της Νικαράγουα. Το ηφαίστειο έχει ύψος 1.745 μέτρα και βρίσκεται κοντά στην πόλη Τσιτσιγάλπα, στη βορειοδυτική άκρη της χώρας. Το ηφαίστειο εκρήγνυεται συχνά με τις περισσότερες εκρήξεις να έχουν μικρή ισχύ, ενώ η ηφαιστειακή δραστηριότητά του είναι γνωστή από τον 16ο αιώνα. Το ηφαίστειο ανήκει σε ένα ηφαιστειακό σύμπλεγμα που φέρει το ίδιο όνομα.

Το ηφαίστειο είναι το νεαρότερο του συμπλέγματος. Το σύμπλεγμα περιλαμβάνει συνολικά πέντε ηφαίστεια, τα Ελ Τσόνκο, Μογιοτέπε, Λα Πελόνα, Σαν Κριστόμπαλ και Βολκάν Κασίτας και αρκετές ηφαιστειακούς δόμους. Μια κατολίσθηση του Βολκάν Κασίτας έθαψε το 1998 ένα χωριό. Το Σαν Κριστόμπαλ είναι ένας συμμετρικός κώνος με ένα κρατήρα διαστάσεων 500 επί 600 μέτρα στην κορυφή.San Cristóbal  Global Volcanism Program, Smithsonian Institute. Ανακτήθηκε την 10 Σεπτεμβρίου 2012

Τις αρχές Σεπτεμβρίου του 2012, το Σαν Κριστόμπαλ εξερράγη στέλνοντας στάχτη σε ύψος 4 χιλιομέτρων στην ατμόσφαιρα, με αποτέλεσμα να απομακρυνθούν από τις εστίες τους περίπου 3.000 άνθρωποι. Δεν αναφέρθηκαν θάνατοι ή τραυματισμοί.Νικαράγουα: Μαζικές μετακινήσεις του πληθυσμού υπό την απειλή έκρηξης ηφαιστείου ΣΚΑΙ.gr. 9/9/2012

 Παραπομπές 

Κατηγορία:Γεωγραφία της Νικαράγουας
Κατηγορία:Ηφαίστεια της Βόρειας Αμερικής